《送广东漕范子仪》
宋代·吕本中

我为三衢居，君作番禺行。君行我方病，岁序仍峥嵘。

岭海未寂我，斯民则憔悴。得君镇临之，固可以卒岁。

嗟君盛德后，穷独与我同。比年数见之，长在寒苦中。

番禺盛宾僚，莫如元帅贤。君行问安否，道我如昔然。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。